
				EBAZPENA, 2018ko otsailaren 19koa, Langileak Kudeatzeko zuzendariarena, zeinaren bidez argitara ematen baita 2018-2019 ikasturtean ordezkogaiak kudeatzeko prozesuan –baita urtean zehar deitzen den edozein hautatze-prozesutan ere– alfabeto-hurrenkera zehaztuko duen letraren zozketaren emaitza.

				Hezkuntza, Unibertsitate eta Ikerketako sailburuaren 2012ko abuztuaren 27ko Aginduaren bitartez onartu zen Euskal Autonomia Erkidegoko unibertsitatez kanpoko herri-ikastetxeetan egon daitezkeen aldi baterako irakasleen beharrak estaltzeko hautagaien zerrenda kudeatzeko araudia. Agindu horrek ezartzen du berdinketa kasuak konpontzeko irizpidea abizenen eta izenen araberako hurrenkera alfabetikoa izango dela, eta urteroko zozketa baten bidez ebatziko dela zein letratik hasi.

				Halaber, letra horrek zehaztuko du zein hurrenkeraren arabera aukeratuko duten lanpostua ordezkogaiek, hau da, zozketa horretan ateratzen den letrak zehaztuko du nor izango den lehen ordezkogaia ikasturtean zehar deitu daitekeen edozein hautatze-prozesutan.

				Zozketa hori 2018ko otsailaren 16an egin zen Langileak Kudeatzeko Zuzendaritza honen egoitzan. Horregatik guztiarengatik, hau

				EBAZTEN DUT:

				Artikulu bakarra.– Argitara ematea «V» letrak zehaztuko duela nork zein hurrenkera izango duen ordezkogaien zerrendan 2018-2019 ikasturtean. Letra hori erabiliko da berdinketa-kasuetan. Era berean, letra horrek zehaztuko du zein hurrenkeran parte hartuko duten izangaiek ikasturtean egiten den beste edozein hautaketa-prozesutan. Horrela, bada, «V» letrak zehaztuko du nor izango den lehenengoa, abizenen eta izenaren arabera.

				Vitoria-Gasteiz, 2018ko otsailaren 19a.

				Langileriaren Kudeaketako zuzendaria,

				KONRADO MUGERTZA URKIDI.

